CELEX: 32008R1156
Language: lt
Date: 2008-11-20 00:00:00
Title: 2008 m. lapkričio 20 d. Komisijos reglamentas (EB) Nr. 1156/2008 dėl tam tikrų prekių klasifikavimo Kombinuotojoje nomenklatūroje

21.11.2008   
            
            
               LT
            
            
               Europos Sąjungos oficialusis leidinys
            
            
               L 310/9
            
         
      KOMISIJOS REGLAMENTAS (EB) Nr. 1156/2008
   2008 m. lapkričio 20 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis minėtos lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, vadovaujantis Reglamento (EEB) Nr. 2913/92 12 straipsnio 6 dalimi, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. lapkričio 20 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nejudamų vaizdų įrašymo, atkūrimo ir rodymo ekrane aparatas (vadinamasis skaitmeninis nuotraukų rėmelis), kurio gabaritiniai matmenys – 17 (ilgis) × 12,9 (plotis) × 12,3 (gylis) cm, sudarytas iš šių pagrindinių sudedamųjų dalių tame pačiame korpuse:
                              
                                          —
                                       
                                       
                                          skystųjų kristalų (LCD) spalvoto vaizdo vaizduoklio, kurio ekrano įstrižainės ilgis – 13 cm (5,1 colio), o skyra – 320 × 240 vaizdo elementai (taškai),
                                       
                                    
                                          —
                                       
                                       
                                          abonento atpažinimo modulio (SIM) kortelės lizdo,
                                       
                                    
                                          —
                                       
                                       
                                          infraraudonosios spinduliuotės sietuvo,
                                       
                                    
                                          —
                                       
                                       
                                          vidinės atmintinės, bei
                                       
                                    
                                          —
                                       
                                       
                                          valdymo mygtukų.
                                       
                                    Vaizdai į aparato vidinę atmintinę perkeliami iš suderinamojo prietaiso (pvz., mobiliojo telefono, automatinio duomenų apdorojimo mašinos ar skaitmeninio fotoaparato) infraraudonosios spinduliuotės signalu arba SIM kortele naudojantis vaizdo žinučių paslaugomis (MMS).
                              Infraraudonosios spinduliuotės signalo pagalba vaizdus taip pat galima perkelti iš aparato į suderinamąjį prietaisą.
                              Aparatas suderinamas su formatais JPEG ir GIF, o jo didžiausia skyra – 1 024 × 728 vaizdo taškų.
                              Vaizdai gali būti rodomi pasirinkus vieno kadro arba skaidrių peržiūros režimą.
                              Jo vidinėje atmintinėje galima saugoti iki 50 vaizdų.
                           
                        
               
                  8528 59 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8528, 8528 59 ir 8528 59 90 atitinkančiais prekių aprašymais.
                  Kadangi, remiantis XVI skyriaus 3 pastaba, aparatas yra sudėtinis prietaisas, jis turi būti klasifikuojamas taip, lyg būtų sudarytas tik iš sudedamosios dalies, atliekančios pagrindinę funkciją.
                  Dėl vaizdų rodymo ekrane gebos aparato pagrindine funkcija laikytina tik monitoriui būdinga funkcija, nurodyta 8528 pozicijoje.
                  Tai, kad iš išorinių šaltinių gaunami signalai rodomi ekrane ne tiesiogiai, netrukdo gaminį priskirti 8528 pozicijai, nes tai pozicijai priskiriami ir monitoriai, galintys priimti įvairius skirtingų šaltinių siunčiamus signalus (taip pat žr. Suderintosios sistemos paaiškinimų 8528 pozicijos paaiškinimų trečiąją pastraipą).
                  Todėl aparatas turi būti klasifikuojamas kaip spalvoto vaizdo monitorius priskiriant KN kodą 8528 59 90.
               
            
                  
                              2.
                           
                           
                              Nejudamų ir judamų vaizdų įrašymo, atkūrimo ir rodymo ekrane bei garso įrašymo ir atkūrimo aparatas (vadinamasis skaitmeninis vaizdų rėmelis), kurio gabaritiniai matmenys – 33 (ilgis) × 24,1 (plotis) × 4,1 (gylis) cm, ir kuris sudarytas iš šių pagrindinių sudedamųjų dalių tame pačiame korpuse:
                              
                                          —
                                       
                                       
                                          skystųjų kristalų įtaiso (LCD) spalvoto vaizdo vaizduoklio, kurio ekrano įstrižainės ilgis – 25,4 cm (10 colių), o skyra – 800 × 480 vaizdo elementai (taškai),
                                       
                                    
                                          —
                                       
                                       
                                          128 MB talpos vidinės atmintinės,
                                       
                                    
                                          —
                                       
                                       
                                          atminties kortelės lizdų,
                                       
                                    
                                          —
                                       
                                       
                                          įmontuotų garsiakalbių,
                                       
                                    
                                          —
                                       
                                       
                                          dviejų USB jungčių,
                                       
                                    
                                          —
                                       
                                       
                                          valdymo mygtukų.
                                       
                                    Jis suderinamas su šiais formatais:
                              
                                          —
                                       
                                       
                                          garso: MP3,
                                       
                                    
                                          —
                                       
                                       
                                          nejudamo vaizdo: JPEG, GIF,
                                       
                                    
                                          —
                                       
                                       
                                          vaizdo: MPEG1, MPEG4, MOV, AVI.
                                       
                                    Į atminties kortelės lizdus galima įdėti kietosios būsenos liekamąsias atmintines.
                              Vaizdai gali būti rodomi ekrane pasirinkus vieno kadro, skaidrių arba miniatiūrų peržiūros režimą.
                              Aparatą galima prijungti prie suderinamojo aparato, pavyzdžiui, skaitmeninio fotoaparato, spausdintuvo arba automatinio duomenų apdorojimo mašinos.
                           
                        
               
                  8528 59 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8528, 8528 59 ir 8528 59 90 atitinkančiais prekių aprašymais.
                  Kadangi, remiantis XVI skyriaus 3 pastaba, aparatas yra sudėtinis prietaisas, jis turi būti klasifikuojamas taip, lyg būtų sudarytas tik iš sudedamosios dalies, atliekančios pagrindinę funkciją.
                  Pagal konstrukciją ir koncepciją, aparatas skirtas nejudamiems ir judamiems vaizdams rodyti ekrane. Nejudamų ir judamų vaizdų įrašymas laikytinas antrine aparato funkcija. Todėl jo pagrindine funkcija laikoma tik monitoriui būdinga funkcija, nurodyta 8528 pozicijoje.
                  Tai, kad iš išorinių šaltinių gaunami signalai rodomi ekrane ne tiesiogiai, netrukdo gaminį priskirti 8528 pozicijai, nes tai pozicijai priskiriami ir monitoriai, galintys priimti įvairius skirtingų šaltinių siunčiamus signalus (taip pat žr. Suderintosios sistemos paaiškinimų 8528 pozicijos paaiškinimų trečiąją pastraipą).
                  Todėl aparatas turi būti klasifikuojamas kaip spalvoto vaizdo monitorius priskiriant KN kodą 8528 59 90.